Διάταξη του Γενικού Δικαστηρίου (τρίτο τμήμα)της 24ης Οκτωβρίου 2012 — Ευρωπαϊκή Δυναμική κατά Επιτροπής
(Υπόθεση T-442/11)
«Προσφυγή ακυρώσεως — Πράξη μη δεκτική προσφυγής — Πράξη εν μέρει επιβεβαιωτική και εν μέρει ενημερωτική — Απαράδεκτο — Αγωγή αποζημιώσεως — Μη προσδιορισμός της προσαπτομένης συμπεριφοράς ή της προβαλλομένης ζημίας — Απαράδεκτο — Αγωγή αποζημιώσεως — Μη απόδειξη της ζημίας — Αγωγή προδήλως στερούμενη νομικού ερείσματος»
1.                     Προσφυγή ακυρώσεως — Πράξεις δεκτικές προσφυγής — Έννοια — Πράξεις παράγουσες δεσμευτικά έννομα αποτελέσματα — Πράξη καθαρά
ενημερωτικού χαρακτήρα — Δεν εμπίπτει (Άρθρο 263 ΣΛΕΕ) (βλ. σκέψεις 60-64)
2.                     Προσφυγή ακυρώσεως — Προσφυγή κατά αποφάσεως επιβεβαιωτικής άλλης αποφάσεως που δεν προσβλήθηκε εμπροθέσμως — Απαράδεκτο —
Έννοια της επιβεβαιωτικής αποφάσεως — Απόφαση ληφθείσα κατόπιν επανεξετάσεως της προηγουμένης αποφάσεως και βάσει νέων στοιχείων
— Δεν εμπίπτει — Έλλειψη νέων και ουσιωδών πραγματικών περιστατικών και μη επανεξέταση της αποφάσεως (Άρθρο 263 ΣΛΕΕ) (βλ.
σκέψεις 66-68, 85, 87, 89, 90)
3.                     Προσφυγή ακυρώσεως — Προθεσμίες — Έναρξη — Πράξη που δεν δημοσιεύτηκε ούτε κοινοποιήθηκε στον προσφεύγοντα — Ακριβής γνώση
του περιεχομένου και των αιτιολογικών σκέψεων — Υποχρέωση να ζητηθεί το πλήρες κείμενο της πράξεως εντός εύλογης προθεσμίας
αφότου έγινε γνωστή η ύπαρξή της (Άρθρο 263 ΣΛΕΕ) (βλ. σκέψη 79)
4.                     Ένδικη διαδικασία — Εισαγωγικό δικόγραφο — Τυπικά στοιχεία — Προσδιορισμός του αντικειμένου της διαφοράς — Συνοπτική έκθεση
των προβαλλόμενων ισχυρισμών — Μη αρκούντως σαφές και ακριβές δικόγραφο — Απαράδεκτο (Κανονισμός Διαδικασίας του Γενικού Δικαστηρίου,
άρθρα 44 § 1, στοιχείο γʹ, και 48 § 2) (βλ. σκέψεις 92, 96, 99-101)
5.                     Εξωσυμβατική ευθύνη — Προϋποθέσεις — Ζημία — Αιτιώδης σύνδεσμος — Βάρος αποδείξεως — Αίτημα αποζημιώσεως στο πλαίσιο του οποίου
δεν διευκρινίζεται η φερόμενη ζημία και ο σύνδεσμος μεταξύ της ζημίας αυτής και της συμπεριφοράς που προσάπτεται στο θεσμικό
όργανο — Δεν πληρούνται οι προϋποθέσεις (Άρθρο 340 ΣΛΕΕ) (βλ. σκέψεις 102-104, 107, 108, 111, 119, 120, 123, 125)
6.                     Προσφυγή ακυρώσεως — Αρμοδιότητα του δικαστή της Ένωσης — Αίτημα με το οποίο ζητείται να απευθυνθεί εντολή προς θεσμικό όργανο
— Απαράδεκτο (Άρθρο 263 ΣΛΕΕ) (βλ. σκέψη 146)
Αντικείμενο
Πρώτον, αίτημα ακυρώσεως της από 27 Μαΐου 2011 επιστολής της Επιτροπής, δεύτερον, αίτημα να υποχρεωθεί η Επιτροπή να καταβάλει
αποζημίωση και, τρίτον, αίτημα να υποχρεωθεί το όργανο αυτό να προβεί σε δημοσίευση ανακοινώσεως.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή-αγωγή.
2)
Η Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ φέρει τα δικαστικά έξοδά της, καθώς
και τα έξοδα στα οποία υποβλήθηκε η Ευρωπαϊκή Επιτροπή.